પ્રશાંત રાજકીય નેતાઓની ઇમેજને બ્રાન્ડ બનાવવામાં માહેર છે. નરેન્દ્ર મોદીની પ્રધાનમંત્રી સુધીનો રોડમેપ બનાવવામાં તેમની મહત્ત્વની ભૂમિકા રહી છે. નીતીશ કુમારને બિહારમાં ફરીથી સત્તાનું સિંહાસન આપવામાં મોટો ફાળો છે. પ્રશાંતની સામે સૌથી મોટો પડકાર કોંગ્રેસને ઊભી કરવાની સાથે રાહુલ ગાંધીની ઇમેજને મજબૂત બનાવવાનો છે, કારણ કે નરેન્દ્ર મોદી અને નીતીશ કુમારની લોકપ્રિયતા તેમના દમ પર હતી. પ્રશાંતની વ્યૂહરચનાકાર અને રણનીતિજ્ઞ તરીકેની હવે જ ખરી કસોટી છે કે કોંગ્રેસની ડૂબતી નૈયાને તેઓ કેવી રીતે પાર કરાવે છે.